== Karriere ==
Første gang Lis Josefsen gjorde sig bemærket ved et [[Danske mesterskaber i atletik|dansk seniormesterskab]] var den [[17. august]] [[1952]] på [[Åbyhøj Stadion]], hvor hun som kun 16-årig vandt bronzemedaljen ved at springe 1,48 i højdespring, hvilket var [[Jylland|jysk]] rekord. Hun vandt [[1953]] sit første danske mesterskab på [[Østerbro Stadion]], og hun vandt under sin danske karriere som varede frem til [[1956]] i alt tre DM-guldmedaljer, to i højdespring og et i [[100 meter hæk|80 meter hækkeløb]]. Derudover en sølvmedalje og en bronze. Den [[17. september]] [[1956]] tangerede hun i [[Bukarest]] [[Anne Iversen]]s otte år gamle [[danske rekorder i atletik|danske rekord]] i højdespring på 1,62 meter. Den blev forbedret i [[1957]] til 1,63 meter af [[Mette Oxvang|Mette Schwartzlose]]. Lis Josefsen havde også en dansk rekord i [[femkamp]] med 2907 points, sat ved de jyske mesterskaber i [[Horsens Idrætspark]] i 1956. Hun repræsenterede [[Danmark]] to gange på atletiklandsholdet i [[1955]] i [[Rostock]] og i [[Borås]] i [[Sverige]] i [[1956]].
Levende_personer Personbillede_savnes